CELEX: 62012CN0038
Language: lt
Date: 2012-01-26 00:00:00
Title: Byla C-38/12: 2012 m. sausio 26 d. Nyíregyházi Törvényszék (Vengrija) pateiktas prašymas priimti prejudicinį sprendimą byloje Felső-Tisza-vidéki Környezetvédelmi és Vízügyi Igazgatóság prieš Mezőgazdasági és Vidékfejlesztési Hivatal Központi Szerve

28.4.2012   
            
            
               LT
            
            
               Europos Sąjungos oficialusis leidinys
            
            
               C 126/4
            
         2012 m. sausio 26 d.Nyíregyházi Törvényszék (Vengrija) pateiktas prašymas priimti prejudicinį sprendimą byloje Felső-Tisza-vidéki Környezetvédelmi és Vízügyi Igazgatóság prieš Mezőgazdasági és Vidékfejlesztési Hivatal Központi Szerve
   
   (Byla C-38/12)
   2012/C 126/08
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Nyíregyházi Törvényszék
   
   
      Šalys pagrindinėje byloje
   
   
      Pareiškėja: Felső-Tisza-vidéki Környezetvédelmi és Vízügyi Igazgatóság
   
   
      Atsakovė: Mezőgazdasági és Vidékfejlesztési Hivatal Központi Szerve
   
   
      Prejudiciniai klausimai
   
   
               1.
            
            
               Ar Tarybos reglamento (EB) Nr. 1782/2003 (1) 143b straipsnio 4 ir 5 dalys turi būti aiškinamos taip, kad pagal jas už 2008 m. į vienkartinės išmokos už plotą schemą (VIPS), finansuojamą iš Europos žemės ūkio garantijų fondo, nepatenka pylimų ir sankasų, supiltų siekiant išvengti potvynių, šlaitai net ir tuo atveju, jeigu 2003 m. birželio 30 d. ir vėliau ant jų auginamos pievos išlaikomos geros būklės reguliariai jas šienaujant ir naudojant kaip ganyklas, ir tai yra geros agrarinės būklės plotai?
            
         
               2.
            
            
               Ar Reglamento (EB) Nr. 1782/2003 143b straipsnio 4 ir 5 dalys turi būti aiškinamos taip, kad pagal jas parama už plotą neskirtina už antraeilio naudojimo žemės ūkio naudmenų plotus?
            
         
      (1)  2003 m. rugsėjo 29 d. Tarybos reglamentas (EB) Nr. 1782/2003, nustatantis bendrąsias tiesioginės paramos schemų pagal bendrą žemės ūkio politiką taisykles ir nustatantis tam tikras paramos schemas ūkininkams bei iš dalies keičiantis Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (OL L 270, p. 1; 2004 m. specialusis leidimas lietuvių k., 3 sk., 40 t., p. 269).